नरोद्निके दे बारे च देरेन्कोव दा नजरिया मेरे जनेहा गै हा। पर विद्यार्थी उस कन्नै जेह्‌ड़ा ब्यहार करदे हे ओह् मिगी चंगा नेईं हा लगदा, उ’ऐ ने’आ जनेहा रईसजादे नौकरें कन्नै करदे न। आपूं देरेन्कोव ने’आ मसूस नेईं हा करदा। अक्सर यार मंडली दे बरधोई जाने परैन्त ओह् मिगी अपने कोल रातीं रौह्‌ने आस्तै रोकी लैंदा। अस दोऐ रलियै कमरा साफ करदे, नमदा बछाइयै फर्शै उप्पर लेटी जंदे ते पूजा आह्‌ली नुक्करा रक्खे दे दिये दी बड़ी गै नि’म्मी जनेही लोई च रातीं चिरें तगर फुस-फुस करियै दोस्तें आह्‌ला लेखा गल्लां करदे रौंह्‌दे। ओह् बड़े जकीनी भाव च डुब्बियै आखदा :